cyanic-selkie/wikianc huggingface dataset:
Atypisk hemolytisk-uremisk syndrom
Prognose
Pasienter med atypisk HUS har en dårlig langsiktig prognose. Opptil 79 % av pasienter med atypisk HUS dør eller får permanent nyreskade innen 3 år til tross for støttebehandling. Nyretransplantasjon for atypisk HUS-pasienter med ESRD vurderes sjelden på grunn av en høy forekomst av tilbakefall av sykdommen og graftsvikt hos opptil 90 % av pasienter ved ny TMA. Følgelig vil de fleste pasienter med atypisk HUS med ESRD gjennomgå kronisk dialyse, som er assosiert med dårlig prognose. Kombinert lever-/nyretransplantasjon har vært forsøkt hos pasienter med atypisk HUS, selv om denne komplekse prosedyren har en høy dødelighet (ett av to tilfeller).
Diagnose
Atypisk HUS manifesteres med de kliniske kjennetegnene på TMA (trombocytopeni, mikroangiopatisk hemolyse og symptomer på organdysfunksjon). Imidlertid er atypisk HUS ikke den eneste sykdommen som forårsaker systemisk TMA, noe som gjør differensialdiagnose avgjørende. Den andre viktige TMA er trombotisk trombocytopenisk purpura (TTP) og Shiga-toksin-produserende Escherichia coli hemolytisk-uremisk syndrom (STEC-HUS). Etter bekreftelse på TMA på grunnlag av laboratorieverdier for trombocytopeni, mikroangiopatisk hemolyse og symptomer på organdysfunksjon, er det avgjørende å diagnostisere den underliggende årsaken til sykdommen. En ADAMTS13-aktivitetstest kan bekrefte TTP eller atypisk HUS, mens en Shiga-toksintest kan påvise STEC-HUS: I fravær av ADAMTS13-resultater kan serumkreatinin (SCR) og trombocytter brukes til å forutsi ADAMTS13-aktivitet hos pasienter med TMA. Et serumkreatininnivå >150-200 µmol/l (>1,7–2,3 mg/dl) hos voksne eller blodplateantall på >30 000/mm3 eliminerer på det nærmeste en diagnose med alvorlig ADAMTS13-svikt og følgelig også TTP. Selv om atypisk HUS i hovedsak er en genetisk sykdom, trenger 30–50 % av pasientene ikke ha en identifiserbar genetisk mutasjon. Genetisk testing er derfor et upålitelig alternativ for diagnostisering av sykdommen. Ikke alle kjente genetiske mutasjoner har prognostiske implikasjoner. Det sistnevnte, sammen med begrensede muligheter for genetisk testing på grunn av høye kostnader og langvarig analyse av resultatene, gjør det uegnet for innledende vurdering og kontroll av atypisk HUS.
Plasmautskiftning/-infusjon (PE/PI)
Selv om plasmautskiftning/-infusjon ofte anvendes, er det ingen kontrollerte studier som viser sikkerhet eller effekt ved atypisk HUS. Noen pasienter opplevde bedring i hematologisk utfall. Imidlertid vedvarte feilregulering i komplementsystemet og TMA til tross for innledning av plasmautskiftning/-infusjon hos andre pasienter. Dette kan skyldes at plasmautskiftning/-infusjon ikke er tilstrekkelig til å fjerne mutante komplementfaktorer eller erstatte mangelfulle faktorer, noe som tyder på at plasmautskiftning/-infusjon gir begrenset klinisk respons. American Society for Apheresis har gitt en anbefaling i klasse 2C / «svak» for behandling av atypisk HUS med plasmautskiftning/-infusjon, på grunn av lav eller svært lav kvalitet på dokumentasjon som gir støtte for bruken.
Kronisk dialyse
Pasienter med atypisk HUS som har ESRD henvises generelt til dialyse, noe som innebærer en 5-års overlevelsesrate på rundt 50 %. Siden systemisk og ukontrollert komplementaktivering fortsetter hos pasienter med atypisk HUS i dialyse, har de mer uttalt komplementaktivitet sammenlignet med pasienter uten atypisk HUS. Dialysepasienter med atypisk HUS er fortsatt utsatt for TMA i andre organer.
Transplantasjon
Til tross for en historikk med bruk på pasienter med atypisk HUS, avhjelper nyretransplantasjon ikke den ukontrollerte komplementaktiveringen som fører til progressiv, systemisk TMA. Avhengig av den genetiske mutasjonen opplever opptil 90 % av pasienter med atypisk HUS sykdommen på nytt etter nyretransplantasjon. Etter nyretransplantasjon forårsaker den vedvarende, ukontrollerte komplementaktiveringen assosiert med atypisk HUS til grafttap som hos de fleste pasienter ikke kan reddes av plasmautskiftning/-infusjon. Kombinert lever-/nyretransplantasjon er kun aktuelt for svært få pasienter, på grunn av den begrensede tilførselen av faste organer. I tillegg fortsetter betennelse og TMA i andre organer, og det foreligger en betydelig risiko for død, som mange leger og pasienter kan vurdere som overdrevet.
Eculizumab
Eculizumab er et humanisert, monoklonalt antistoff som binder komplementkomponent C5, som er ansvarlig for aktivering av membranangrepskompleks (MAC) og dermed hemmer ukontrollert terminal komplementaktivitet. I dag er Eculizumab den eneste komplementhemmeren som godkjent for behandling av atypisk HUS hos voksne og barn i EU.
HSG Wetzlar
HSG Wetzlar er en håndballklubb i Wetzlar i delstaten Hessen i Tyskland. Klubben ble grunnlagt i 1992 og spiller i Bundesliga.
Laget har Rittal Arena som hjemmearena. Kai Wandschneider er lagets trener. Den norske landslagsspilleren Magnus Fredriksen spiller her nå. De norske landslagsspillerne Magnus Dahl og Kent Robin Tønnesen har tidligere spilt i klubben. Kristian Bjørnsen har kontrakt med klubben fra 2016.
Ålesundsgjengen
Ålesundsgjengen var navnet som ble satt på en gruppe på 18 menn og en kvinne under andre verdenskrig som ble arrestert ombord på en fiskeskøyte MK «Viggo» utenfor Ålesund i 1942 i forbindelse med Englandsfarten. Motstandsgruppa hadde forbindelser med Milorg. Båten var da på vei til England. I forkant av arrestasjonen hadde angivere fra Sonderabteilung Lola infiltrert båten. Hele 18 av gruppen ble skutt ved Trandumskogen etter harde forhør og tortur. Filmen Englandsfarere fra 1946 basert på boken av samme navn, tar utgangspunkt i denne historien.
Programvaretesting
Programvaretesting er en underdisiplin av programvareutvikling, og er en aktivitet som utføres for å evaluere og forbedre kvaliteten til programvare ved å identifisere defekter og problemer.
IEEE definerer programvaretesting til å være dynamisk verifikasjon av oppførselen til et program på et endelig sett av tester utvalgt fra det vanligvis uendelig settet i det kjørbare domenet, målt opp mot forventet oppførsel.
De skråstilte ordene i forrige avsnitt tilsvarer nøkkelbegreper innenfor disiplinen:
Programvaretesting har utviklet seg fra å være programvareutviklingens stebarn til å bli en integrert del av moderne prosesser.
Eksterne lenker
Тестілеу
Audun Blegen
Audun Blegen (født 12. juni 1973 i Vestre Toten) er en norsk næringslivsleder, gårdbruker og politiker (H).
Han er sønn av gårdbruker og avdelingsleder i Østlandets melkesentral Odd Blegen og helsefagarbeider Birgit Rigmor Lysgård. Han er nevø av overlege og tidligere leder i Arbeiderpartiets kvinnebevegelse Aud Blegen Svindland. Julius Blegen, stifter av Central United States Ski Association, var hans grandonkel.
Han er cand.mag. med statsvitenskap, historie, østeuropastudier og tysk fra Universitetet i Oslo fra 2000 og MBA-kandidat fra NHH fra 2008. Siden 1991 har han drevet slektsgården Sandbakke på Bøverbru med korn- og eggproduksjon. Han var nestleder i Kornbøndenes Interesseorganisasjon 1999–2001. I tillegg til gårdsdriften har Blegen vært rådgiver i Trygge Barnehager 2002–2004, politisk rådgiver i Byggenæringens Landsforening 2004–2008 og direktør for næringspolitikk og samfunnskontakt i Veidekke 2008–2012. Fra 2012 er han direktør for forretningsutvikling i Veidekke Eiendom.
Blegen var leder i Oppland Europeisk Ungdom under EU-avstemningen i 1994, og samme år meldte han seg også inn i Unge Høyre. Han var leder i Oppland Unge Høyre 1995–1997 og politisk sekretær i Unge Høyre 1997–1998, leder i Vestre Toten Høyre 1998–1999, medlem av Oppland fylkesting 1999–2003, leder i Oppland Høyre 2001–2006, Høyres 1. vararepresentant til Stortinget fra Oppland 2001–2009 samt medlem av Vestre Toten kommunestyre og formannskap 2003–2011.
I 2009 ble Blegen rangert som en av Norges 100 største ledertalenter av nettavisen E24.no.
Eid kirke
Eid kirke finnes flere steder i Norge.
NRK Sport
NRK Sport er et merkenavn for sport produsert av sportsavdelingen i NRK. Merkenavnet brukes på de fleste riksdekkende sportssendinger på fjernsyn, radio og nye medier. NRK Sport produseres både i Norge og i utlandet. NRK Sport er også en radiokanal, som kun sender sport.
Priser og nominasjoner
En rekke av NRK Sportens produksjoner har blitt nominert til Gullruten. Fire av avdelingens tidligere medarbeidere har mottatt hedersprisen under Gullruten: Arne Scheie, Kjell Kristian Rike, Jon Herwig Carlsen og Karen-Marie Ellefsen. I tillegg har to av produksjonene vunnet pris for best grafikk/vignett.
Cornelius Johnson
Cornelius «Corny» Cooper Johnson (født 21. august 1913 i Los Angeles, California, død 15. februar 1946) var en amerikansk friidrettsutøver.
Under OL 1932 i hjembyen Los Angeles kom Corny Johnson på 4.-plass, etter at han gikk av en medalje i omhoppingen. Han ble amerikansk mester hvert år i perioden 1932 – 1936.
Under det amerikanske uttaksstevnet til OL 1936, som ble arrangert 12. juli 1936 i New York, delte Corny Johnson seieren med David Albritton, etter at begge oppnådde ny verdensrekord med 2,07.
Under OL 1936 i Berlin vant Corny Johnson gullmedaljen etter et hopp på 2,03, foran David Albritton, som gikk over 2,00 m.
Corny Johnson la opp som høydehopper i 1938. Han døde i 1946, bare 32 år gammel.
Gunnhild Sundli
Gunnhild Eide Sundli (født 2. juli 1985 i Orkdal) er en norsk sanger, musiker og skuespiller. Hun er oppvokst i Orkdal og flyttet senere til Trondheim. Hun begynte å kvede som niåring, og har siden vært innom både klassisk- og jazz-sang. Hun har eksamen i kveding fra Heimdal videregående skole.
Sundli er særlig kjent som sangerinnen i bandet Gåte fra 1999 til bandet tok pause i 2005.
I februar 2006 startet hun sin skuespillerkarriere med debut i kabareten Cafe Isogaisa av Hans Rotmo, og fortsatte i juni med rollen som Anna i Korsvikaspillet i Trondheim. I august spilte hun Lucie i operaen om Olav Engelbrektsson på Steinvikholmen, før hun deltok i det historiske spillet Raud Vinter i Levanger i september. Hun har videre spilt i blant annet Ibsens stykke Vildanden, Tyskertøs og musikalen Spring Awakening. Våren 2012 spiller Gunnhild Sundli i musikalen Hair ved Trøndelag Teater.
Havnelageret
Havnelageret er et næringsbygg med adresse Langkaia 1, Oslo. Dette har bl.a. Eniro, Retriever, Thales Norway og Forsvarsbygg som leietakere, i tillegg til en egen Narvesen-kiosk.
Gunnhild Sundli
Gunnhild Sundli ga ut sitt første soloalbum Tankerop i 2013.
Havnelageret
Bygningen ble oppført i perioden 1916–1920, tegnet av arkitekt Bredo Henrik Berntsen. I sin opprinnelige form hadde bygget 10 etasjer samt tårn og et areal på 39 708 m². I det ytre ble dimensjonene redusert ved å dele opp fasaden med kransjakter, utspring og tårn. Stilmessig kan bygningen plasseres i nordisk nybarokk med klassiske elementer og detaljer med jugendpreg. På grunn av byggets høyde, ble det på folkemunne kalt «Jacobs drøm», med hentydning til den gammeltestamentlige fortellingen om Jacob som drømmer om en stige som rekker like inn i himmelen. Bygningen ble tildelt prisen Betongtavlen i 1965. Oslo Havnelager er et monument over sjøfartens enorme utvikling under og etter første verdenskrig. Med datidens teknikk var byggingen særdeles vanskelig og utfordrende, og med stigende priser og lønninger under den første verdenskrig ble alle kalkyler sprengt. Fra det opprinnelige beløpet på 3,2 millioner kroner steg sluttregningen til hele 9,3 millioner.
David Coulthard
David Marshall Coulthard (født 27. mars 1971 i Twynholm i regionen som i dag er Dumfries and Galloway) er en skotsk tidligere Formel 1-fører som i dag jobber som ekspertkommentator for BBC og Viaplay. Han har til sammen 13 seire og har vært på podiet 62 ganger.
Havnelageret
Oppføringen av Havnelageret var meget komplisert fordi bygget på grunn av sin størrelse måtte fundamenteres på fjell og det fantes først på 20 meters dybde. De vanskelige grunnforholdene forsinket arbeidet, men til slutt, i 1920, var Havnelageret fundamentert på 130 pilarer på til sammen 1550 pæler. Og solid ble det, så solid at fjerde etasje ble brukt som tilfluktsrom under andre verdenskrig.
David Coulthard
Williams
Coulthard startet karrieren i Formel 1 i, da han ble testfører for Williams-Renault. Etter at Ayrton Senna omkom i 1994 overtok Coulthard plassen som andrefører i laget, selv om han i enkelte løp måtte overlate plassen til den tidligere verdensmesteren Nigel Mansell. Han kjørte hele 1995-sesongen for Williamslaget og vant sitt første løp, Portugal Grand Prix, dette året.
Havnelageret
Havnelageret fikk bare 60 års fartstid før det gikk ut på dato. Havneaktiviteten har de siste tiårene gått jevnt og trutt tilbake. Slik er det også blitt mindre etterspørsel etter lagerplass og dagens behov dekkes utenfor selve kaiområdet. Etter en total rehabilitering (utført av arkitektene as) gjenoppsto «Jacobs drøm» som et rosafarget kontorbygg i 1983 som ble fylt av finansfolk, skipsrederier og oljeselskaper. Entra eiendom kjøpte Langkaia 1 i slutten av 2003 fra Steen & Strøm ASA, og gjennomførte i perioden 2005–2008 en «omfattende innvendig rehabilitering».
Gaute Losnegård
Gaute Losnegård (født 12. april 1970) er en norsk historiker og faglitterær forfatter.
David Coulthard
McLaren
Foran 1996-sesongen signerte Coulthard for McLaren og ble lagkamerat med Mika Häkkinen. I løpet av de seks sesongene de kjørte sammen var Häkkinen jevnt over raskere enn Coulthard og vant 20 løp og to verdensmesterskap, Coulthard vant halvparten og har en andreplass i sammendraget i 2001 som beste resultat.
Havnelageret
Både Dagbladet og Aftenposten har tidligere holdt til i dette bygget.
Gaute Losnegård
Han hadde sin debut i 1996 med ungdomslagsboken Fyr det gode og væne i livet. Senere har han skrevet tolv lokalhistoriske og kulturhistoriske bøker, som for eksempel Død og pine (som handler om Hetle-saken), Dalsfjord-boka: frå Gaularfjorden til Bulandet (sammen med Henning Rivedal og Rolf Losnegård), Ingolfr – norsk-islandsk hopehav 870–1536, Riddarane av Losna, Peter Andreas Blix – i strid for vern og vekst og en bygdebok for Jondal kommune i tre bind.
I 2008 utkom boken Norsk rutebilhistorie på Skald forlag.
Losnegård er bosatt i Holmedal i Askvoll kommune.
David Coulthard
Red Bull Racing
Under Monacos Grand Prix 2006 sikret han Red Bulls første topp-tre-plassering, med en tredjeplass. På seierspallen var Coulthard ikledd rød kappe, som en del av markedsføringen for filmen Superman Returns som hadde reklame på Red Bull sine biler i dette løpet.
I juli 2008 annonserte Coulthard at han ville legge opp som formel 1-fører etter 2008-sesongen.
Coulthard ble i dronningens fødselsdagsliste for 2010 utnevnt til medlem av Order of the British Empire for fortjenester av motorsport.
Ski-VM 2015 – 10 kilometer fri teknikk menn kvalifisering
Ski-VM 2015 – 10 kilometer fri teknikk menn kvalifisering ble holdt den 18. februar 2015. De 10 beste løperne i kvalifiseringen får gå 15 kilometer fri teknikk den 25. februar.
David Coulthard
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Ski-VM 2015 – 10 kilometer fri teknikk menn kvalifisering
Kvalifisering
Kvalifiseringen ble holdt den. 18. februar kl. 15:00.
Pantograf (jernbane)
En pantograf er en type strømavtaker på taket av elektrisk rullende materiell på jernbane, forstadsbaner eller sporvogner for å gi elektrisk kontakt med strømførende luftledning.
Navnet pantograf er tatt fra de parallellogramformede tegnemaskinene som brukes for å kopiere tegninger. Imidlertid kalles (noe feilaktig) ofte alle typer strømavtakere på taket av jernbane- og sporvognsmateriell for pantografer, selv om de ikke har form som parallellogrammer.
Ved bruk av kontaktledning (luftledning) og pantograf benyttes skinnene og jord som den andre overføringen av elektrisk strøm til motorene.
Sørblesand
Sørblesand (vitenskapelig navn Mareca sibilatrix) er en fugl i andefamilien.
Snegler
Snegler eller sniler (Gastropoda) er en klasse av bløtdyr. I tradisjonell systematikk utgjør sneglene en klasse, den mest artsrike blant bløtdyrene. De finnes overalt unntatt på Antarktis og i Arktis. Snegler er delt inn i to undergrupper, lungesnegler og «gjellesnegler» (de to gruppene Eogastropoda og Orthogastropoda).
Mange arter lever på land, men omtrent to tredeler av artene holder til i vann, noen i ferskvann, men de fleste er marine og lever i saltvann. De aller fleste har et skall (sneglehus) som de bærer med seg. Inne i skallet finnes de fleste av sneglens organer, bare foten med hodet stikker ut. Det er 562 arter funnet i Norge, 100 er landlevende og 28 lever i ferskvann. De fleste lever altså i saltvann, langs hele norskekysten og på bunnen opp til Svalbard.
De spiselige vinbergsneglene kan bli 10 år gamle. Kun 100 arter regnes som spiselige. Det var 1800-tallets konge av det franske kjøkken Antonin Carême, som gjorde snegler til luksusmat da han i 1814 kreerte den såkalte escargots à la bourguig-nonne, nettopp snegler med hvitløk og persille. Franskmennene spiser 700 millioner, 25 000 tonn snegler i året.
Anatomi
Sneglene har et avgrenset hode. Det er velutviklet med sanseorganer (tentakler) og munn. Øyne finnes på eller like ved tentaklene. Arter som lever på svært dypt vann eller i jorden mangler øyne. I munnen har de en raspetunge (også kalt radula). Raspetungen er oppbygget av mikroskopiske, tettsittende tverrekker av harde, spisse tenner av kitin og protein. Tennene fornyes hele tiden, fordi de slites ned når sneglen rasper føde på harde overflater.
De fleste artene har sneglehus eller et skall. Skallet er udelt (ett skall) i motsetning til muslinger som har to skall (delt skall). Skallet består av blant annet kalsiumkarbonat (CaCO3). Skallene er stort sett høyrevridde, men noen skivesnegler og blæresnegler har venstrevridde skall. Skallet kalles også spiret og har ofte flere vridninger. Overflaten kan være ru, eller glatt, ha ribbemønster og lignende. Rundt åpningen kan det finnes utvekster eller «tenner». På innsiden er skallene dekket av perlemor.
Bare hodet og den store foten – en stor muskuløs flate som den bruker til å bevege seg med, stikker ut av skallet, og danner den delen av kroppen som synes. Landlevende arter skiller ut et slim fra kjertler foran på foten. Arter som lever i vann er ikke avhengig av et slikt slim for å bevege seg.
Inne i skallet ligger kroppens indre organer oppkveilet. Det er innvollssekk, hjerte, gatt, kjønnsorganer og kappen, som er innvollssidens glatte ryggside. Innvollssekken er usymmetrisk.
Snegler er muskeldyr, de kan trekke ti ganger sin egen vekt når de kravler loddrett oppover, og 50 ganger sin egen vekt vannrett.
Verdens største landlevende snegl kan bli bortimot 40 cm lang og veier over en kilo.
Lungesnegler
Lungesneglene har en kappehule som er en del av åndedrettet til sneglen, og den tjenestegjør som en lunge. Kappehulen mangler gjeller. Alle landlevende snegler tilhører lungesneglene, men det finnes lungesnegler også i ferskvann.
Gjellesnegler
Gjellesnegler lever i vann og ånder med gjeller. Gjellesneglene er utstyrt med et lokk på bakkroppen (operculum), som stenger en åpning til skallet (sneglehuset) når sneglen trekker kroppen inn.
Levevis
Snegler beveger seg sakte. Guinness rekordbok forteller at verdens raskeste hagesnegl er engelske Archie, som i 1998 krøp 33 cm på 2 minutter og 9 sekunder. Den langsomste arten flytter seg knapt 60 cm i året. Få av artene er rovdyr. De som er rovdyr lever av andre dyr som sitter stille (muslinger m.m.) eller andre snegler. De aller fleste lever av planter eller alger.
Snegler stiller krav til sitt habitat (leveområde), både til maten de spiser, underlaget de lever på (sand, berg eller jord) og vannkvaliteten. Derfor kan tilstedeværelse av enkelte arter brukes som indikator på et steds sunnhet.
Snegler på land
Landsneglene lever av planter, bær, sopp, moser og døde dyr, som makk og snegler. De har en tunge med små tagger, også kalt raspetunge. Med den rasper den i seg deler av det de skal spise.
Snegler er viktige i næringskjeden da de er mat for flere dyr, som insekter, gnagere, spissmus og fugler.
Snegler i vann
Av de vannlevende artene holder noen til i ferskvann og andre i saltvann. Ferskvannssneglene beiter på alger på planter og stein. Noen marine (saltvann) er rovdyr og spiser blåskjell og rur. En rekke snegler holder til på grunt vann til mellomstore dyp, de største artene lever på 25-75 meters dyp. Noen få snegler holder til så langt ned som til 2000-3000 meters dyp. De er små og har et tynt skall.
Snegler i vann er føde for fisk og fugler. De blir vanligvis kjønnsmodne etter ett til tre år, men noen arter bruker hele ti år. Snegler dør ofte like etter paring og egglegging. Noen arter blir flere år, men de fleste lever bare ett år.
Inndeling
Inndelingen under følger World Register of Marine Species og er i henhold til WoRMS (2004). Norske navn følger i hovedsak Artsdatabanken, men navn i parentes er kun uoffisielle beskrivelser.
Andre inndelinger
Slektskapet mellom delgruppene har ikke vært avklart og den systematiske inndelingen er under konstant revisjon. Denne tidligere inndelingen følger Ponder & Lindberg, 1997. En nyere systematisk inndeling er utarbeidet av Bouchet, P. & Rocroi, J.-P. 2005., den deler inn gruppen på en annen måte, basert på sneglene innbyrdes slektskap og har tatt i bruk analyse av DNA and RNA. Dette har bidratt til en økt forståelse av systematikken og gir en inndelingen som har som mål å følge sneglenes evolusjon. Dette har store konsekvenser for plasseringen av de ulike delgruppene og artene i systemet.
Adelskalender (sport)
Adelskalender innen sport er rekordlister eller lister over personer som har begått prestasjoner over et visst nivå. En adelskalender kan være rettet mot klubbnivå, kretsnivå eller innen en særidretts forbund.
Innen hurtigløp på skøyter refererer uttrykket adelskaldender til en rangering av løperne etter personlige rekorder på allrounddistansene, se adelskalenderen (skøyter)
Kaneland
Kaneland (vitenskapelig navn Spatula cyanoptera) er en fugl i andefamilien.
Surinam
Republikken Surinam er et land helt nord i Sør-Amerika, som grenser til Atlanterhavet i nord, Guyana i vest, Brasil i sør og Fransk Guyana i øst. Landet var tidligere nederlandsk koloni, men ble selvstendig stat i 1975. Surinam er medlem av CARICOM og regnes kulturelt som et karibisk land; det har sterke kulturelle og økonomiske bånd til andre karibiske nasjoner.
Naturgeografi
Surinam er det minste selvstendige landet i Sør-Amerika. Det ligger på Guyana-platen, og det høyeste punktet er Julianatop (1 286 meter over havet). Landet kan grovt deles i to deler. Den nordre er dyrket mark og der de fleste menneskene i Surinam bor. Den søndre delen består dels av savanner og dels av tropisk regnskog.
Siden Surinam ligger nær ekvator er klimaet i landet tropisk, og temperaturene varierer lite gjennom året. Det er to regntider, fra desember til starten av februar og fra slutten av april til midten av august.
Nordøst i landet finner man Professor Doctor Engineer W.J. van Blommestein Meer, en stor innsjø som ble laget i 1964 da man bygde en demning.
Historie
Før europeerne kom til landet, bodde en rekke indianere i området; først og fremst arawakere og cariber. Kysten av Surinam ble først sett av europeere i 1498 under Christofer Columbus ekspedisjon, og i 1593 kom området offisielt under spansk herredømme; uten at Spania opprettet kolonier der. En rekke nederlandske handelsstasjoner ble opprettet langs kysten fra og med 1616, og i 1667 ble kolonien Nederlandsk Guyana opprettet. Fra 1951 fikk kolonien stadig mer selvstyre, og 15. desember 1955 ble landet en autonom del av kongeriket Nederlandene. Surinam ble selvstendig 25. november 1975.
Politikk og administrasjon
Nasjonalforsamlingen velger leder for den utøvende myndigheten, presidenten, ved at det velges en kandidat som har ⅔ flertall. Om nasjonalforsamlingen ikke kommer fram til en kandidat med slikt flertall, velges presidenten av Folkeforsamlingen – som i tillegg til Nasjonalforsamlingens 51 medlemmer består Folkeforsamlingen av 289 regionale representanter.
Surinam er et fullt og deltagende medlem i CARICOM (Karibisk fellesskap og fellesmarked).
Administrativ inndeling
Surinam er delt inn i ti distrikter:
Québecs nasjonalorden
Québecs nasjonalorden (fransk: Ordre national du Québec) er en canadisk orden som tildeles av provinsen Québec. Den ble innstiftet 20. juni 1984. Ordenen tildeles for fremragende bidrag innen vitenskap, teknologi, kunst og sosialt arbeid i eller utenfor Québec. Tildeling skjer ved regjeringen i provinsen Québec.
Surinam
Næringsliv
Surinams økonomi domineres av bauxitt-industrien, som utgjør mer enn 15 prosent av landets BNP og nesten 70 prosent av eksportinntektene. Den nest viktigste eksportvaren er sukker. Surinam har noe olje- og gullreserver. Omtrent en fjerdedel av Surinams befolkning jobber i jordbrukssektoren. Surinams økonomi er veldig avhengig av handel med andre land, spesielt Nederland, USA og de karibiske landene.
Québecs nasjonalorden
Bakgrunn
Québecs nasjonalorden har sin bakgrunn i en tidligere utmerkelse, Québecs fortjenstorden for landbruk opprinnelig innstiftet i 1925 på grunnlag av den eldre Fortjenstmedaljen for landbruk. Québecs fortjenstorden for landbruk hadde den franske Ordenen for landbruksfortjenester som forbilde. I 1928 ble en fortjenstorden for skolevesenet innstiftet. Tildeling av denne ordenen opphørte på 1960-tallet.
Surinam
UNESCOs verdensarvliste
To steder i Surinam er med på UNESCOs verdensarvliste: Sentrale Surinams naturreservat ble oppført på lista i 2000, og består blant annet av 1,6 millioner hektar tropisk regnskog. I 2002 ble den gamle, indre bebyggelsen i hovedstaden Paramaribo oppført på lista.
Québecs nasjonalorden
Bakgrunn
Québecs nasjonalorden var den første provinsordenen som ble anerkjent av de føderale myndighetene i Canada. Det skjedde i 1991. Provinsordnenes innbyrdes rangrekkefølge bestemmes av tidspunktet for føderale godkjennelse. Québecs nasjonalorden rangerer derfor fremst av provinsordenene, men etter Canadas nasjonale ordener, der Canadaordenen er den fremste. Ordenen er den eneste av de canadiske provinsordrene som bærer betegnelsen nasjonalorden.
Inndeling
Québecs nasjonalorden er inndelt i tre grader:
Personer som er medlemmer av Québecs nasjonalorden har rett til å tilføye en forkortelse etter sitt navn. Storoffiserer fører bokstavene G.O.Q., offiserer O.Q. og riddere C.Q..
Insignier
Ordenstegnene for Québecs nasjonalorden varierer etter grad. Ordenstegnet for riddere består av en rund medaljong i sølv som bærer et kors med motiv av St. Lawrence-elvens utløp, samt en heraldisk lilje. Liljen er et nasjonalsymbol som også er å finne i Québecs flagg. Ordenstegnene for storoffiserer og offiser består av korset uten medaljongen og er i gull for den høyeste graden, i gull og sølv for den lavere. Motivet er også her St. Lawrence-elvens løp med den heraldiske liljen i elvemunningen. Liljen er i hvit emalje for storoffiserer, i sølv for offiserer. Baksiden bærer innskriften «HONNEUR AU PEUPLE DU QUÉBEC», som er ordenens motto. Ordenstegnene er opphengt i bånd i fargene blått og hvitt, Québecs nasjonalfarger.
Ordenstegnene for Québecs nasjonalorden er designet av Madeleine Dansereau.
Tildeling
Tildeling av Québecs nasjonalorden skjer etter åpen nominasjon. Nominasjoner behandles av et ordensråd på ni medlemmer, alle selv innehavere av ordenen. Tildeling avgjøres deretter av provinsregjeringen ved statsministeren i provinsen Québec. Québecs nasjonalorden er den av provinsordenene som tildeles hyppigst. Vanligvis foretas det årlig tre utnevnelser til storoffiser, ti til offiser og femten til riddere. Også utlendinger kan utnevnes til Québecs nasjonalorden. Tildeling kan skje posthumt.
Blant utenlandske mottakere er Jacques Chirac, Vaira Vike-Freiberga, Edmund Stoiber og Gérard Depardieu.
Posta
Posta, tidligere Postverk Føroya, er Færøyenes postvesen. Det ble etablert 1. april 1976 som et ledd i øyenes økende selvstyre. Øyenes første frimerker ble utgitt 30. januar 1975 av det danske postvesenet. Postverk Føroya skiftet navn til Posta i 2009. Posta har omtrent 290 ansatte. Landet har 34 postkontor og 90 landpostbud.
Posthistorie
Før det ble etablert regelmessige båtruter mellom øyene, fantes det en ordning med Skjúts og et Skjútsskaffari i hver landsby, som hadde som plikt å organisere transport av personer og post fra landsby til landsby.
Skyssvesen ble lovfestet i 1865. Skyssatsene ble vedtatt for fem år av gangene, etter tre ulike tariffer for: Prisene varierte: offentlige formål var lavest betalt, mens man kunne kreve mer av private. Alle menn ved god helse mellom 15 og 50 år var pliktige til å delta som skysskarer. Skyssvesenet vedvarte til omkring første verdenskrig, men ble gradvis faset ut av postvesenet og rutetrafikk.
Postvesen
Det første postkontoret ble åpnet i Tórshavn 1. mars 1870. Fogden på Streymoy foresto driften av postkontoret de første årene. I 1884 åpnet et kontor på Tvøroyri i sør, og i 1888 kom et kontor i Klaksvík i nordøst.
Først i 1903 ble det flere kontorer, da i alt syv kontorer ble åpnet. I løpet av de følgende 25 år ble det åpnet postkontor i de aller fleste bygdene på øyene.
Filatelihistorie
På grunn av uregelmessig kommunikasjon mellom København og øyene ble det ved to anledninger i 1919 mangel på frimerker. Dette førte til at man etablerte provisorier.
En portoøkning fra 1. januar 1919 – fra 5 til 7 øre – ble offentliggjort så sent at det ikke var mulig å skaffe nok 7-øresfrimerker i tide. Postkontoret i Tórshavn fikk derfor adgang til å dele 4-øres frimerker i 2, og selge dem som 2-øres.
En tilsvarende situasjon oppsto vinteren 1940/41.
I 1974/75 begynte det danske postvesenet å utgi færøyske frimerker. Helt siden de første merkene utkom 30. januar 1975 har færøyske merker vært svært populære blant samlere, og frimerkesalget har i flere perioder vært øyenes neste største eksportartikkel.
Siden Postverk Føroya ble grunnlagt i 1976, har postens frimerketjeneste tatt over alt arbeide i forbindelse med utgivelse av frimeker. Frimerketjenesten tar hånd om produksjon, utgivelse og salg. Blant filatelister er Postverk Føroya kjent for sine frimerker. Alle frimerkeugivelser har motiver hentet fra Færøyene, og de fleste er tegnet av landets egne kunstnere.
Viktige motiver er:
Nasjonalepos
Nasjonalepos er et episk dikt eller et litterært verk som en episk størrelse som søker eller er antatt å fange og uttrykke essensen eller ånden til bestemt nasjon; ikke nødvendigvis en nasjonalstat, men i det minste en etnisk eller språklig gruppe. Nasjonale epos uttrykker ofte en nasjons opprinnelse, en del av nasjonens opprinnelse, eller et kritisk eller avgjørende øyeblikk eller hendelse i utviklingen av den nasjonale identitet, og fungerer da som nasjonale symboler. I en bredere mening er nasjonalepos kun et epos på nasjonalspråk som folket eller folkets ledere er særskilt stolte av.
Amaia Piedra
Amaia Piedra (født 2. juni 1972 i Bilbao) er en tidligere spansk friidrettsutøver.
Nasjonalepos
Historie
I middelalderen ble Homers Iliaden betraktet som et verk som var basert på faktiske, historiske hendelser, og trojakrigen ble betraktet som opprinnelsen til genealogiene til de europeiske monarkier. Vergils Æneiden ble betraktet som den romerske parallell til Iliaden, og den begynte med at Troja falt og førte fram til fødselen av den unge romerske nasjon.
Amaia Piedra
Hun endte på niendeplass på 3000 meter under VM innendørs i 2003 i Birmingham, på ny personlig rekord 8:59.76.
Nasjonalepos
Historie
I henhold til den daværende oppfatningen av historien ble riker født og gikk under i en organisk rekkefølge og det eksisterte et samsvar mellom nåtiden og fortiden. Akkurat som konger lengtet etter å etterligne store ledere i fortiden som Aleksander den store eller Julius Cæsar, var det en fristelse for poeter å bli den nye Homer eller Vergil. I 1500-tallets Portugal feiret Luis Vaz de Camões sin portugisiske nasjon som en veldig sjømakt i verket Os Lusíadas, også med klassiske referanser, mens Pierre de Ronsard kommanderte seg selv til å skrive La Franciade, et epos påtenkt å være den galliske ekvivalent til Vergils dikt ved at den også søkte Frankrikes slekt tilbake til en trojansk prins.
Romantikkens radikalisme
Framveksten av et nasjonalt epos gikk imidlertid før begrepet nasjonalepos ble skapt. Begrepet synes å ha sin opprinnelse i romantikkens nasjonalisme. Nasjonalismen var 1800-tallets mest potente bevegelse. Det gikk en nasjonalistisk strøm i kjølvannet av den franske revolusjon og industrialismen over Europa. Mindre språkgrupper og folk følte harmdirrende at de var undertrykt og ikke kom til sin fulle rett under en monark eller et storherredømme. Også i Norge spredte disse radikale tankene, og i Norge som i andre steder i Europa ble det viktig å finne og uttrykke det egenartede, det som bekreftet nasjonens egenart i forhold til den fremmede makt. Nasjonalismen hadde to hovedkilder: romantikkens opphøyelse av «følelse» og «identitet» og liberalismens krav om at staten skulle bygge på «folket», fremfor et kongelig dynasti, Gud eller imperialisme. Både romantikkens «identitetsnasjonalisme» og liberal «borgernasjonalisme» var generelt middelklassebevegelser
Hvor ingen opplagt nasjonalepos eksisterte var «romantikkens ånd» motivert til å fylle tomrommet. Et tidlig eksempel på poesi som ble oppfunnet for å fylle et følsomt tomrom i en «nasjonal myte» var Ossian, fortelleren og den antatte forfatteren av en syklus av dikt som egentlig var skrevet av skotten James Macpherson, og som denne hevdet å ha oversatt fra en oldtidskilde i skotsk-gælisk. Ossians sanger ble raskt oversatt til mange språk, og i Danmark kom det en fullstendig oversettelse i 1790. Goethe var begeistret og i Norge var Henrik Wergland preget av dens diktning. Skuffelsen var derfor stor da verket ble avslørt som falskneri.
Ulike nasjonale epos
I Norge har Snorre Sturlasons kongesagaer en posisjon som nasjonalepos uten at denne fortellingen i seg selv er et epos, men den forteller om verdens opprinnelse og således også nasjonen Norges opprinnelse og antatte storhetstid, «Norge, kjempers fødeland».
Hva som er Sveriges nasjonalepos er ikke ubestridt. Frithiofs saga har blitt fremmet som Sveriges nasjonalepos etter dens enorme popularitet på 1800-tallet. Det er et romantisk diktverk skrevet av Esaias Tegnér, som første gangen ble utgitt i 1825, og bygget løselig på den norrøne Sagaen om Fridtjov den frøkne (den djerve), som ville gifte seg med Ingebjørg, datter til småkongen Bele. Erikskrøniken fra 1320-tallet har stundom blitt feilaktig karakterisert som et nasjonalt epos, noe som har sin årsak at det er bedømt som propaganda, og ikke et verk med litterære kvaliteter. Romanserien til Vilhelm Moberg om Utvandrerne kan bli betraktet som et nasjonalepos, noe som til dels er et ideologisk spørsmål om hvilke formelle kriterier som skal bli gitt til sjangeren epos. Begrepet bør dog ikke forveksles med en historisk roman eller krønike uansett et verks betydning eller befatning.
Rolandskvadet (La Chanson de Roland) er et gammelfransk heltedikt som handler om Frankrikes dominerende konge Karl den store, men først og fremst om hans tolv kjemper, blant annet Roland som tappert faller i kampen mot den hedenske fare maurerne. I England fremmes det angelsaksiske diktet Beowulf, skjønt er noe utypisk da diktet ikke forteller om angelsaksernes opprinnelse, og diktverket i seg selv har en sannsynlig norrøn eller nordgermansk opprinnelse.
Et nasjonalepos er ikke ferdig definert
Tidlig på 1900-tallet ble frasen eller begrepet ikke lenger utelukkende gitt til et episk dikt, og ble benyttet for å beskrive et litterært verk som leserne og litteraturforskerne mente var et sinnbilde på nasjonen, uten at det nødvendigvis omfattet detaljer fra nasjonens historiske bakgrunn. I denne konteksten har begrepet åpenbart positive konnotasjoner, eksempelvis i James Joyces Ulysses hvor det er foreslått at Don Quixote er Spanias nasjonale epos mens Irlands ennå er forblitt uskrevet:
Se også
Ազգային էպոսներ
Alphonse Burnand
Burnand ble olympisk mester i seiling under OL 1932 i Los Angeles. Han var med på den amerikanske båten «Angelita» som vant i 8-meterklassen foran «Santa Maria» fra Canada. Det var kun to båter i denne klassen. Seilingene ble gjennomført i Port of Los Angeles mellom 5. og 12. august 1932.
Mannskapet på «Angelita» var; Burnand, John Biby, William Cooper, Carl Dorsey, Owen Churchill, Robert Sutton, Pierpont Davis, Alan Morgan, Thomas Webster, John Huettner, Richard Moore og Kenneth Carey
Cubajordboa
Cubajordboa (vitenskapelig navn Tropidophis melanurus) er en slange som lever på De karibiske øyer. Den blir fra 80 til 100 cm lang. Cubajordboaen lever på bakken.
Jygri
Jygri er det første albumet fra det norske bandet Gåte. Albumet gikk rett inn på en førsteplass på VG-lista Topp 40, og ble liggende tilsammen ti uker på lista i 2002 og flere uker i 2003. Det solgte 40 000 eksemplarer i Norge. I 2002 vant bandet en Spellemannpris som årets nykommer for Jygri.
Færøysk fotball
Fotball regnes som Færøyenes nasjonalsport ved siden av roing. Færøysk fotball har røtter tilbake til 1800-tallet, men Færøyenes fotballforbund (Fótbóltssamband Føroya) ble ikke stiftet før i 1979, og Færøyene ble medlem av FIFA i 1988. Landet har aldri deltatt i noe VM-sluttspill. Det finnes kun to baner med gress på øyene, og begge disse brukes ved landslagskamper. Tórsvøllur ligger i Tórshavn, ferdigstilt i 1999, og brukes til de største kampene. Svangaskarð ligger på Toftir, og blir omtalt som en av verdens mest naturskjønne stadioner.
Historie
I april 1892 stiftet man øyenes første fotballklubb, Tværå Boldklub (TB) i Tvøroyri. Det gikk flere år uten at noen nye klubber ble stiftet, så TB spilte for det meste mot britiske trålerbesetninger, samt provisoriske lag fra nabobygda Trongisvágur. Den første etablerte motstanderen til TB ble Havnar Bóltfelag (HB) fra Tórshavn, som så dagens lys i oktober 1904. I Klaksvík hadde man stiftet Klagsvigs Idrætsforening (KÍ) i august samme år, men man fikk ikke gang fast spill før i 1911.
Fra 1955 har man også den nasjonale cupen Løgmanssteypið, som regnes som den nest viktigste cupen etter Vodafonedeildin.
Færøyske mestre siden 1977
Vinnere av Meistaradeildin, senere Formuladeildin og Vodafonedeildin, etter at flere divisjoner ble innført.
Iselilja
Iselilja er det andre albumet fra det norske bandet Gåte som ble utgitt i oktober 2004. i 2005 ble det gitt ut en internasjonal versjon av albumet.
Vannpolo under Asialekene 2010
Vannpolo under Asialekene 2010. Vannpolo var en av flere sporter under de sekstende Asialekene som ble arrangert i Guangzhou i Kina mellom 12. og 27. november 2010. Det var sekstende gangen vannpolo for menn var med i lekene og første gangen for damer. Ni herre- og fire damelag deltok.
Jon Skolmen
Jon Skolmen (født 1. november 1940, død 28. mars 2019 ) var en norsk underholdningsartist, programleder og skuespiller.
Bakgrunn
Jon Skolmen var etter skolegang og studier i en kort tid hjelpelærer og gymnastikklærer. Jon Skolmen var onkel til Hege Schøyen og Anne Ryg og far til Christian Skolmen og Tine Skolmen. Han var barnebarn av lærer og maleren Kristian Skolmen.
Liv og virke
Han var ansatt i NRK fra 1963 til 1981, der han blant annet hadde barneprogrammet Jon med skrivemaskinen. Han var også med i Lekestue. I 1976 vant Trond Kirkvaag og Skolmen både Gullrosen, Chaplin-prisen og presseprisen under underholdningsfestivalen i Montreux for Rundkast om kringkasting, et humoristisk program om kringkastingens historie i Norge. I 1977 vant han nok en gang Chaplin-prisen i Montreux, da med bidraget Toget, som han regisserte sammen med Johnny Bergh. Han hadde i 1986 hovedrollen i filmen Plastposen.
Jon Skolmen deltok også i flere av Kirkvaag, Lystad og Mjøens (KLM) sketsjer, blant annet som pilot i "Luftens helter" på NRK i 2007. I 1997 hadde han en mindre rolle i komiserien Tre på Toppen på TVNorge. Han hadde også rollen som Mjøltyt i Jul i Blåfjell, som ble sendt på NRK i 1999.
Skolmen fikk et stort publikum også i Sverige i filmkomedien Selskapsreisen og i dens fire oppfølgere der han spilte Ole Bramserud, den norske kameraten til hovedskikkelsen Stig Helmer-Olsson (den svenske skuespilleren Lasse Åberg). I 1980-årene var han også med i det svenske sketsj-komedieshowet Nöjesmassakern, og var med i Dizzie Tunes-showet i Sverige og i Norge.
I 2007 mottok Skolmen Norsk revyforfatterforenings revypris Leonardstatuetten. Han ble tildelt «Hedersprisen» under Komiprisen 2009. Skolmen sa i 2015 at han ikke ville stå på scenen igjen.
Protanguilla palau
Protanguilla palau er en art av ålefisker. Den er eneste art i slekten Protanguilla, som igjen er den eneste i familien Protanguillidae. Den ble oppdaget i mars 2010, i en 35 meter dyp undervannshule utenfor Palaus kyst.
Robert Allenby
Robert Allenby (født 12. juli 1971) er en australsk profesjonell golfspiller.
Protanguilla palau
Kroppen er liten og smal, rundt 18 cm lang. Den skiller seg så mye fra andre ekstante åler at biologene regner med at den må ha skilt lag med resten av ålene for ca. 200 millioner år siden, i mesozoikum. Siden den er så forskjellig fra andre åler har den ikke bare fått eget artsnavn, men også en egen slekt og familie. Den blir omtalt som et «levende fossil».
Robert Allenby
Han ble profesjonell i 1992 og gjorde tidlig stor suksess. Han toppet pengelisten på PGA Tour of Australasia allerede første året, og igjen i 1994. Han begynte etter hvert også å spille på Europatouren, og dette var hans viktigste tour frem til 1998, da han hoppet over på PGA-touren.
Allenby gjorde en skuffende første sesong på PGA-touren, da han endte på 126.-plass på pengelisten. I 2000 vant han imidlertid både Shell Houston Open og Advil Western Open. Neste sesong tok han to nye seire. Begge disse årene endte han på 16.-plass på pengelisten. Siden har han ikke vunnet på PGA-touren, men vært blant de 50 beste på pengelisten i 2002–2004.
Allenby spilte for det internasjonale laget i Presidents Cup i 1994, 1996, 2000 og 2003.
Stuart Appleby
Stuart Appleby (født 1. mai 1971) er en australsk profesjonell golfspiller.
Han vokste opp på en gård i det nordlige Victoria, og øvet på golf ved å slå baller fra innhegning til innhegning. Appleby ble profesjonell i 1992 og startet sin karriere på PGA Tour of Australasia. I 1995 vant han to ganger på Nike Tour, og kvalifiserte seg til PGA-touren ved å slutte sesongen på femteplass på pengelisten. Per august 2010 har han vunnet ni ganger på PGA-touren. Han spilte på det internasjonale laget i The Presidents Cup i 1994, 1996 og 1998, og har figurert blant topp 15 på verdensrankingen i golf.
I august 2010 vant han Greenbrier Classic, etter en sisterunde på 59 slag. Han ble med dette den femte til å bruke bare 59 slag på en runde i en offisiell turnering på PGA-touren. De fire før ham var Al Geiberger (1977), Chip Beck (1991), David Duval (1999) og Paul Goydos (2010).
Suzhou Sports Center
Suzhou Sports Center (kinesisk: 苏州市体育中心) er en kombinert stadion/innendørsarena i Suzhou, Kina. Den blir vanligvis brukt til fotball, men den har også en innendørsarena som blir brukt til sporter som basketball og håndball. Hallen har tidligere holdt basketball-VM for kvinner og skal holde kamper i håndball-VM 2009. Fotballstadionet tar 35 000 tilskuere, mens sportshallen tar 6000.
Roosevelt Lake
Roosevelt Lake (også kjent som Theodore Roosevelt Lake eller Lake Roosevelt) er en innsjø i Gila County i delstaten Arizona i USA. Innsjøen er lokalisert ca. 130 km nordøst for Phoenix i Salt River-dalen, og er den største innsjøen (eller vannreservoaret) som i all sin størrelse finnes i Arizona (Lake Mead og Lake Powell er større innsjøer, men de er delvis lokalisert i nabodelstatene Nevada og Utah).
Innsjøen ble dannet under konstruksjonen av demningen på Salt River i 1911 og er det eldste av de seks vannreservoarene i Arizona som ble konstruert gjennom Salt River Project (SRP). Innsjøen kommer også først når det gjelder vannlagringskapasitet blant de seks vannreservoarene. Den kan lagre opp imot 203 900 km³ vann. Roosevelt Lake ble navngitt etter den 26. amerikanske presidenten Theodore Roosevelt, som også ga den tilhørende dammen (Rooseveltdammen) navnet i mars 1911.
Roosevelt Lake er en populær turistattraksjon inne i Tonto National Forest (TNF), og fasilitetene rundt innsjøen er styrt av ledelsen TNF-ledelsen.
Geografi
Roosevelt Lake ligger i sentrale deler av Arizona. Nesten hele innsjøen ligger innenfor Gila County, men en liten del ligger i Maricopa County. Den er lokalisert 6 km overfor Apache Lake (et SRP-reservoar på Salt River). Omkring 16 km av den opprinnelige elven inngår i innsjøen, og i den motsatte retning har man en av dens største sideelver, Tonto Creek. 13,5 km av denne elven inngår i innsjøen. Innsjøen dekker mye av de sydlige delene av Tonto Basin, et lavtliggende område mellom Sierra Ancha-fjellene, Mazatzalfjellene (ikludert Four Peaks) og Superstitionfjellene. State Route 188 går langs store deler av kysten av innsjøen. Tonto National Monument er lokalisert 6 km fra Rooseveltdammen, deler av monumentet gir god utsikt over vannreservoaret.
Reakreasjon og fauna
Fisking er en vanlig rekreasjonell aktivitet på innsjøen. Innsjøen er hjem til en del fiskeslag, som blant annet Pomoxis, karpe, solabborer, Pylodictis olivaris, Ictalurus punctatus, Micropterus dolomieui og lakseabbor Micropterus salmoides. Det er satt opp fiskekvoter for de to sistnevnte artene.
Ungdomsorganisasjon
En ungdomsorganisasjon er en organisasjon som blir drevet av og for ungdommer. Slike organisasjoner er ofte opptatt av politikk og miljø. De oppstod særlig under fremveksten av massebevegelsene på slutten av 1800-tallet. I Norge omfattet dette først og fremst religiøse organisasjoner, avholdsorganisasjoner, politiske organisasjoner, idrett, turn og fotball, målrørsla og folkedans, speiderbevegelsen, jeger- og fiskerlag samt skytterlag.
Roosevelt Lake
Reakreasjon og fauna
Inntil nå har innsjøen og området rundt også vært hjemsted for en stor populasjon av den utrydningstruede fuglen Empidonax traillii.
Det er også bygd en bro over Roosevelt Lake, der State Route 188 krysser innsjøen nordøst for Rooseveltdammen.
Ungdomsorganisasjon
Ungdomsorganisasjoner kan ha tilknytninger til andre organisasjoner, for eksempel en såkalt moderorganisasjon, det vil si en organisasjon som jobber med det samme som ungdomsorganisasjonen, men har en voksen medlemsmasse.
Landsrådet for Norges barne- og ungdomsorganisasjoner (LNU) er en paraplyorganisasjon for demokratiske og frivillige barne- og ungdomsorganisasjoner i Norge.
Kategorier
Frivillige ungdomsorganisasjoner kan deles opp i ulike kategorier.
Partipolitisk uavhengige politiske ungdomsorganisasjoner
Disse organisasjonene arbeider politisk, men er ikke formelt tilknyttet noen av de politiske partiene. Disse organisasjonene har som regel valgt å fokusere på enkelte saker eller politikkområder.
Partitilknyttede ungdomsorganisasjoner
Alle partiene som sitter på Stortinget, i tillegg til flere andre parter, har egne ungdomspartier.